พสกนิกรไทยทุกหมู่เหล่า เฝ้ารอถวายพระพรชัยมงคลพระบาทสมเด็จพระเจ้าอยู่หัว ตลอดเส้นทางเสด็จพระราชดำเนินเลียบพระนคร โดยขบวนพยุหยาตราสถลมารค
พสกนิกรไทยทุกหมู่เหล่า เฝ้ารอถวายพระพรชัยมงคลพระบาทสมเด็จพระเจ้าอยู่หัว ตลอดเส้นทางเสด็จพระราชดำเนินเลียบพระนคร โดยขบวนพยุหยาตราสถลมารค บรรยากาศบริเวณวัดราชบพิธสถิตมหาสีมาราม พสกนิกรชาวไทยเฝ้ารอรับเสด็จพระบาทสมเด็จพระเจ้าอยู่หัว พร้อมร่วมถวายพระพรชัยมงคล ในพระราชพิธีบรมราชาภิเษก พ.ศ.2562 ซึ่งประชาชนต่างปลื้มปิติ ที่ได้มาชื่นชมพระบารมีและได้แสดงออกถึงความจงรักภักดี ด้านนายกิตติศักดิ์ สอนเสนา หนึ่งในประชาชนที่เดินทางมาเฝ้ารับเสด็จพระบาทสมเด็จพระเจ้าอยู่หัว เปิดเผยว่า รู้สึกปลื้มปิติเป็นอย่างมากที่ได้มาเฝ้ารับเสด็จชื่นชมพระบารมีพระบาทสมเด็จพระเจ้าอยู่หัวอย่างใกล้ชิด และรู้สึกดีใจที่ได้มาเห็นราชประเพณีสำคัญของไทยที่ไม่เคยเห็นมาก่อน ((((((เสียง)))))เช่นเดียวกับนางนางศศิวัณย์ พันธุโอสถ หนึ่งประชาชนที่เดินทางเข้าร่วมพระราชพิธีบรมราชาภิเษก และเป็นหนึ่งในจิตอาสาพระราชทาน “เราทำความดีด้วยหัวใจ” เปิดเผยว่า สำนึกในพระมหากรุณาธิคุณพระบาทสมเด็จพระเจ้าอยู่หัว และรู้สึกดีใจเป็นอย่างมากที่ได้มาชื่นชมพระบารมีของพระองค์ท่าน ทั้งนี้วัดราชบพิธสถิตมหาสีมารามราชวรวิหาร เป็นจุดที่ขบวนเสด็จพระราชดำเนินเลียบพระนครโดยพยุหยาตราทางสถลมารค เคลื่อนจากวัดบวรนิเวศน์ราชวรมหาวิหาร เลี้ยวขวาเข้าถนนเฟื่องนคร ผ่านสี่กั๊กพระยาศรี เข้าถนนเจริญกรุง ผ่านแยกสะพานมอญ ข้ามแยกวงเวียน รด. เข้าสู่ถนนท้ายวัง เพื่อตรงไปยังวัดพระเชตุพนวิมลมังคลาราม ราชวรมหาวิหาร ซึ่งบริเวณนี้ถูกประดับตกแต่งอย่างงดงามและสมพระเกียรติอย่างยิ่ง และถือเป็นพระราชพิธีสำคัญของชาวไทยที่จะร่วมกันถวายพระพรชัยมงคล เพื่อแสดงความจงรักภักดี และสำนึกในพระมหากรุณาธิพระบาทสมเด็จพระเจ้าอยู่หัว